“Ǎ mɔ̂n mod, ndá Īsraɛ̂l ě vəŋan ya ású dáma mvid dzóm. Bə́sə tɔ bə́ nə̄ sílíba, mvɔ́d, ekie, esǒm, afida á ḿbəg ndóan étēde: bə́ nə mvid esǒm. 19Asú tē hḿ Ńtondôbə Zambá ā kɔ́bɔ̄ nâ: Ḿból hḿ mínā bə́sə mi nə́ mvid esǒm, mayi mína koán á zāŋ Yērúzalɛm étēde. 20Anə́ ḿból bákad koán mvɔ́d, sílíba, ekie, afida ai esǒm á ḿbəg ndóan nə́ bávūndū ndóan étēdē á yób, bí man nyáma, éyə̄ fə mǎyī mína kóǎn nālá ólūn wáma ai məliŋiná máma, mə́ man mína nyámálā. 21Mayi mína mǎn tógan, mə̌ ngavundu mínā ndóan yǎ ólūn wámā á nyɔ́l, mə mǎn mína nyámala á zāŋ tísɔn étēde. 22Anə́ ḿból bákad nyámála sílíba á ḿbəg ndóan étēde, éyə̄ báyī mína nyámálǎ nālá á zāŋ Yerúzalɛm; eyɔ̌ŋ tē hḿ myāyi yə̌m naa ma, Ǹtondôbə, mə ngákúb mína olún wámā á nyɔ́l.”